אבא פגום

אבא פגום הוא שמו של עמוד פייסבוק הומוריסטי, שהגיע ל-293,900 עוקבים (נכון לנובמבר 2022) לעמוד ישנה גם קבוצת אבות סגורה לגברים בלבד, בשם "אבא פגום - שורדים ביחד", ולה 133 אלף חברים. העמוד והקבוצה נוצרו על ידי הצלם ואיש התוכן סער בן הרוש, לשם שיתוף בחוויות הקשורות לגידול ילדים. הקבוצה הסגורה מספקת תמיכה לאבות, מקדמת פרויקטים חברתיים ומקיימת מפגשים בין חבריה. ב-2 בינואר 2016, לאחר הולדת בתו הבכורה, פתח בן הרוש את העמוד "אבא פגום". העמוד איגד סטטוסים הומוריסטיים של כותבים מרחבי הרשת וכן של סער עצמו. העמוד זכה לשיתופים רבים ובתוך שנה הוא צבר מעל ל-100 אלף עוקבים. כמו כן, הפוסטים בעמוד זכו ליחס אינטראקציות גבוה. הדבר ביסס את מעמדו כאחד מעמודי הפייסבוק המצליחים בישראל. ב-1 באוגוסט 2018 נכנס אבא פגום למדד המותגים של העיתון "גלובס". ב-14 באוגוסט פורסם שהעמוד הצטרף לפרויקט "החזית" של הצנרת וגיא לרר, פרויקט שבא לתקן עוולות גדולות במדינה. באוקטובר 2018 העמוד קידם את קמפיין "#כבר_קבעת?" במסגרת חודש המודעות לסרטן השד. במהלך החודש נצבע הלוגו של העמוד בוורוד ונעשו פעילויות נוספות כדי לקדם את המודעות בנושא. בינואר 2017 פתח סער קבוצת פייסבוק סגורה לגברים בלבד, בשם "אבא פגום - שורדים ביחד". הקבוצה נועדה לתת מקום לאבות לפרוק את אשר על לבם, לצחוק, לייעץ, לבקש עזרה ולהכיר זה את זה. בתוך זמן קצר הפכה הקבוצה לקהילה של ממש, בעלת חוקים, לוגו, סלנג ומנהגים ייחודיים. המנהג הידוע מכולם הוא השארת "משהו טוב" ופתק חיובי על כלי רכב של חברי קבוצה אחרים המעוטרים במדבקת הקבוצה. בהמשך הלוגו הופיע על מוצרים נוספים דוגמת חולצות. הקהילה חרתה על דגלה את ערך העזרה והתרומה. מאז היווסדה אספו חברי הקהילה מאות אלפי שקלים לצורך מימון המונים לילדים חולים, שיפצו דירות של קשישים, עזרו למאות משפחות קשות יום בתרומה של מצרכים ומוצרים שונים, הקימו מערך "פוסטים אנונימיים" המאפשר לכל חבר לפרוק את אשר על ליבו ללא הצורך להזדהות, תמכו באבות בקשיים נפשיים, ביקרו מספר רב של פעמים בבתי חולים כדי לשמח ילדים חולים ועוד. נוסף לבן הרוש, לקבוצה 14 אדמינים אשר מנהלים את הקהילה בהתנדבות. לקבוצה יש מספר רב של חברים מכל רחבי העולם. באמצע 2018 נפתחה רשמית השלוחה האמריקאית בלוס אנג'לס (הכוללת לוגו מותאם, מנהלי קהילה ישראלים מהעיר ומפגשים קבועים). גם קבוצה זו הייתה פעילה בקמפיין "#כבר_קבעת?" המקדם מודעות לדרכים לגילוי מוקדם של סרטן השד ובקמפיין "#נקודת_יציאה" נגד אלימות כלפי נשים. בחודש ינואר ערכה הקבוצה שיתוף פעולה עם תחנת הרדיו גלגלצ ועם הזמר מוקי ויחד הם עיבדו גרסה חדשה לשיר "לא רוצה להתבגר", אותו שר מוקי עצמו. הקבוצה זכתה לסיקור רב בכלי התקשורת ולפרק שלם המבוסס עליה בתוכנית "סברי מרנן", אשר שודר באוגוסט 2019, וכלל הופעת אורח של סער בן הרוש עצמו. אבא פגום, ברשת החברתית פייסבוק אבא פגום, ברשת החברתית אינסטגרם אבא פגום - שורדים ביחד, הקבוצה הסגורה איתי ורד, אבא פגום: הגברים שלא נותנים לתינוק ולהורות לקלקל את השגרה, באתר חדשות 13 (לשעבר ערוץ עשר), 08 בדצמבר 2017 כתבה בחדשות השבת של כאן תאגיד השידור, ערוץ 11 כתבה על ה"פגומולדת" שנה בלפני החדשות של רשת, ערוץ 13 עדה אופיר, "אבא פגום": הקבוצה הכי לא פגומה בפייסבוק, באתר ynet, 23 במרץ 2018 הדס בשן, ‏אנחנו האבות הפגומים, באתר ‏מאקו‏, 26 באפריל 2018 שמעון יעיש, חזרה לבן זוגה בזכות "אבא פגום", באתר ישראל היום, 13 בדצמבר 2017 "אל תתבייש כולנו כאלה", בלייזר סער בן הרוש מתארח בתוכנית שי בשידור, ערוץ 10 סער בן הרוש - אבא פגום‏, "פגום לפגום - אחים": הכירו את סער בן הרוש, 'אבא פגום', באתר וואלה, 16 במאי 2017 מה עומד מאחורי הדף 'אבא פגום'?, ניוז חיפה והקריות אבא פגום: תכירו את סער בן הרוש, האיש מאחורי קבוצת הפייסבוק (אורכב 30.10.2018 בארכיון Wayback Machine), הלידרים "אבא פגום עושה עליה" בעיתון האמריקאי "שבוע ישראלי", 20 ביוני 2018 ראיון בנוגע לקמפיין #כבר_קבעת בתוכנית שיחת היום ברשת 13, עם לוסי אהריש שני אשכנזי, ‏מנהלי קהילות הם המנכ"לים החדשים: איך הפכה קבוצת הפייסבוק "אבא פגום" לכוח כלכלי?, באתר גלובס, 5 במרץ 2019 ביצוע השיר "לא רוצה להתבגר" בגרסת "אבא פגום" בתוכנית "מדינה בדרך" עם הדר מרקס חן מענית, ‏אבא עושה בושות: כך הפך פוסט של אב מתוסכל למותג מנצח, באתר גלובס, 1 באוגוסט 2018 מערכת ערוץ הגברים, ‏"כשהיא יצאה מבדיקת הממוגרפיה הבנתי שהחלה מלחמה חדשה", באתר ‏מאקו‏, 7 באוקטובר 2018 מיקי לוין, ‏אליאב רחמים קורא לגברים למשש את השדיים של בנות זוגם, באתר מעריב אונליין, 3 באוקטובר 2018